OM FOREKOMSTEN AF TAXTRÆET (TAXUS BAC- 
CATA L.) I DANMARK 
VED 
JOH. LANGE. 
At Tax træet (Taxus baccata) i 1865 er fundet øien- 
synlig vildtvoxende her i Landet, er allerede bekjendt igjennem 
en foreløbig Meddelelse i Dagbladene, men da jeg antager, 
at en mere udførlig Beretning om dette interessante Fund 
bør optegnes i et botanisk Tidsskrift, skal jeg her med- 
dele de nærmere Omstændigheder, som velvillig ere mig med- 
deelte. 
I Juli Maaned f. A. modtog jeg en Skrivelse fra Hr. 
Districts-Ingénieur Sigvald Müller, som da opholdt sig i 
Veile. Af denne Skrivelse, som ledsagedes af en Mængde 
store Grene, tildeels med unge Frugter, af Taxus, skal jeg 
meddele følgende Uddrag: 
»Medfølgende Grene og et ungt Skud af Taxus baccata 
ere tagne af vildtvoxende Buske her i Jylland. 
Ved at foretage Undersøgelser af Terrainet for Jernbanen 
fra Fredericia til Veile har Districts-Ingénieur Rob. Rowan 
lagt Mærke til denne Plante, som han antog for ganske al- 
mindelig her i Landet. Da han engang talte om at flytte en 
Tax fra Skoven ind i sin Have, fortalte jeg ham, at Planten 
var udryddet for flere hundrede Aar siden, hvis den over- 
hovedet nogensinde har voxet her, og at han derfor vistnok 
maatte have seet feil. Det Samme havde Justitsraad Poulsen 
sagt ham, men da jeg kjendte Egnens Utilgængelighed, havde 
